Inwoners het gekla oor hysbak waarin vrou sterf | Netwerk24
Deur Marietie Louw-Carstens 23 Junie 2019 17:57
’n Vrou in haar 40's is Sondag dood nadat ’n kabel van ’n hysbak in ’n woonstelgebou in Doornfontein in Johannesburg gebreek en die hysbak 26 vloere boontoe geskiet het.
Volgens Herbst was daar ook ’n man in die hysbak. Hy kon daarin slaag om op ’n manier uit die hysbak te kom. ER24 het ook gehelp met die reddingspoging om die mense uit die hysbak te kry.
Die beseerde man is per ambulans na ’n nabygeleë hospitaal gebring.
News24 berig die hysbak in die 120 End Street High Rise-woonstelgebou het die afgelope twee jaar probleme veroorsaak.
“Die hysbak is ’n probleem hier. Dit stop in die middel van vloere. Ander kere haak dit vas en dan begin dit weer beweeg. Partykeer sal die hysbak stop en dit sal in die middel van twee vloere wees. Dit het ook al vasgehaak in die kelder van die gebou,” het Bea Campbell-Cloete aan News24 gesê.
Sy sê inwoners vra die bestuur van die gebou al lank om die hysbakke te herstel.